Twee vas oor onwettige diamanteArgieffoto van ongeslypte diamante ter illustrasie Kapt. Philani Nkwalase, woordvoerder van die Valke, het gesê Hardlife Bhebhura (35), ŉ Zimbabwiese burger, en Rodrigues Lima Jose Jorge (49) is Sondag in Springbok in hegtenis geneem. Volgens Nkwalase is daar op 123 diamante van -90.43 karaat beslag gelê. Nkwalase het gesê die geheime operasie het die bedrywighede van smokkelaars in Springbok, Port Nolloth en Steinkopf oopgevlek. Die diamante word glo uiteindelik landuit gesmokkel. Die verdagtes het Maandag in die Springbok-landdroshof verskyn op drie aanklagte rakende die handel in en besit van ongeslypte diamante. Jorge is op borgtog van R25 000 vrygelaat terwyl Bhebhura se saak tot 1 Februarie uitgestel is wanneer hy na verwagting om borgtog sal aansoek doen. Nkwalase het gesê nog inhegtenisnemings word verwag.